**A Készenléti Rendőrség Parancsnoka**

**képzési lehetőséget hirdet**

**a Készenléti Rendőrség**

 Személy- és Objektumvédelmi Igazgatóság

Személyvédelmi Főosztály

által megszervezésre kerülő 320 órás biztonsági gépjárművezető

tanfolyamon való részvételre

A tanfolyamra a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (Hszt.) alapján a Rendőrség állományában hivatásos tiszthelyettesi szolgálati viszonyban állók jelentkezhetnek.

Az indítandó tanfolyam célja a biztonsági gépjárművezető munka alapjainak megismerése és a megismert tudás visszaadása elméleti és gyakorlati vizsga során.

A tanfolyamon való részvétel feltételei:

- a rendőrség hivatásos állományában eltöltött legalább 8 év tényleges szolgálati jogviszony megléte,

- középfokú állami és rendészeti végzettség,

- érvényes, minimum B kategóriás vezetői engedély,

- átlag feletti budapesti és országos helyismeret,

- minimum 5 éves gépkocsivezetői gyakorlat,

- érvényes PAV 1, vagy belső PAV (Megalabor),

- érvényes emeltszintű gépjármű-vezetéstechnikai képzés,

- pszichikai alkalmasság,

- átlag feletti pontosság, precizitás, határozott fellépés,

- budapesti szolgálati helyre történő 1 órás bevonulási idő.

- az előzetes felmérő során, KRESZ teszten-, vezetéstechnikai pályán-, valamint országúti vezetésen történő eredményes vizsga, amely a tanfolyamon történő részvétel egyik alapfeltétele.

Az elbírálásnál előnyt jelent:

- C, D, E kategóriájú vezetői engedély,

- kiváló fizikai alkalmasság,

- angol, német, francia, illetve az Európai Unió más hivatalos idegen nyelvének ismerete, illetve fenti nyelvekből államilag elismert nyelvvizsga megléte

- Budapest és környéke lakóhely.

**A tanfolyam tervezett ideje: 2020. november – 2021. január**

**A tanfolyamra a közzététel napjától lehet jelentkezni.**

**A jelentkezés beérkezésének végső határideje: 2020. október 22.**

A más területi szerv állományába tartozók tanfolyamon való részvétele átrendeléssel történik, melyhez a más területi szerv állományilletékes parancsnokának engedélye szükséges. Az engedélyt alkalmasság esetén a Készenléti Rendőrség Humánigazgatási Szolgálata kéri meg.

**Benyújtandó dokumentumok:**

A **jelentkezésnek tartalmaznia kell** a jelentkező részletes szakmai önéletrajzát, vezetéstechnikai végzettségéről szóló bizonyítványainak fénymásolatát, jelenlegi és korábbi munkahelyeit és munkaköreit, esetleges fegyelmi fenyítéseinek és büntetéseinek, valamint hasonló – esetlegesen – folyamatban lévő eljárásainak megjelölését, valamint személyes adatait és elérhetőségeit, továbbá hozzájáruló nyilatkozatát a személyi anyagába történő betekintéshez.

**A jelentkezés benyújtható:**

* **személyesen** (1101 Budapest, Kerepesi út 47-49., Készenléti Rendőrség Személy- és Objektumvédelmi Igazgatóság Személyvédelmi Főosztály II/B. épület 1. emelet);
* **postai úton** a Készenléti Rendőrség Személyvédelmi Főosztály vezetőjének címezve (Készenléti Rendőrség Személy- és Objektumvédelmi Igazgatóság Személyvédelmi Főosztály 1903 Budapest, Pf. 314.),
* **email-ben a** **macskas@kr.police.hu**elektronikus levelezési címre.

A tanfolyamra vonatkozó bővebb felvilágosítást **Macskás Tibor r. alezredes alosztályvezető** ad – hivatali munkaidőben – a **+36(30)/964-5023** telefonszámon.

A jelentkezőt a szakmai vezetők írásban értesítik döntésükről. A tanfolyamra jelentkezőket a kijelölt bírálóbizottság szakmai javaslata alapján a Készenléti Rendőrség Parancsnoka bírálja el.